เรื่องร้องเรียน: วันนี้ เวลาประมาณ 14:30-14:50 นาฬิกา ได้ยืนรอรถเมลล์ที่ป้ายรถเมลล์หน้าศูนย์ฮอนด้าถนน.กาญจนาภิเษก แล้วรถสาธารณะจอดไม่ได้ เพราะรถผู้ปกครองมาจอดรอบุตรเลิกเรียนที่รร.เลิศหล้า จึงเดินมาขึ้นสะพานลอย แล้วมองเห็นมุมสูงว่า รถติดยาวไปถึงถนนที่มาจากถนนกัลปพฤกษ์ เนื่องจากผู้ปกครองจอดรถต่อแถวกัน กินช่องจราจรไป 2 ช่อง และยาวไปจนเกือบปิดช่องจราจรหน้าหมู่บ้านสินทรัพย์นครการ์เด้นค่ะ
การดำเนินการของเจ้าหน้าที่: ขอบคุณสำหรับข้อมูลครับ เจ้าหน้าที่รับทราบแจ้งเจ้าหน้าที่เกี่ยวข้องดำเนินการตรวจสอบและตักเตือนครับ เนื่องจากระบบแอปพลิเคชันมีความล่าช้า อาจไม่ทันกับเหตุการณ์ที่เกิดขึ้น จึงขอประชาสัมพันธ์หากมีเหตุสามารถโทร 191 ได้ตลอด24 ชั่วโมงครับ ขอบคุณครับ
ความเห็นของผู้แจ้ง: เจ้าหน้าที่ทราฟฟี่ฟองดูรับเรื่องดีมากๆค่ะ แต่การแก้ไขของเจ้าหน้าที่ตำรวจ เท่าที่เห็นคือไม่ได้ช่วยอะไรค่ะ ขอบคุณค่ะ
พื้นที่: แขวงหลักสอง เขตบางแค กรุงเทพมหานคร